EkBass/fiwiki-20250220-pages-articles huggingface dataset:
Siglo de Oro

Siglo de Oro (Kultainen vuosisata) tarkoittaa Espanjan taiteiden ja tieteiden kultakautta 1500-luvun taitteesta 1600-luvun puoliväliin. Aikakausi kattaa siirtymävaiheen renessanssista barokkiin ja Espanjan imperiumin huippuvaiheen. Sen alkamisvuodeksi on toisinaan määritelty 1492, jolloin ilmestyi Antonio de Nebrijan teos Gramática del Castellano, toisinaan taas 1547, jolloin syntyi Miguel de Cervantes Saavedra. Päättymisvuodeksi mainitaan 1645, jolloin kuoli Francisco de Quevedo, tai 1681, joka on Pedro Calderón de la Barcan kuolinvuosi. Kultaisen vuosisadan keskuksia olivat Sevilla, Madrid, Toledo, Valencia, Valladolid ja Zaragoza. Espanjaa hallitsi kultaisen vuosisadan aikana Habsburgin suku, jonka valtakauden alussa Espanjan imperiumi laajeni ja kukoisti. Suvun viimeisten kuninkaiden aikana sodat alkoivat murentaa imperiumia. Termin Siglo de Oro kehitti Luis José Velázques. Ensimmäisen kerran se mainitaan hänen tutkimuksessaan Orígenes de la poesía castellana, joka julkaistiin 1754. == Aikakauden huomattavia taiteilijoita == Kultaisen vuosisadan merkittäviä kirjailijoita olivat muun muassa Miguel de Cervantes, Antonio de Guevara, Mateo Alemán ja Lope de Vega. Merkittäviä säveltäjiä olivat muun muassa Cristóbal de Morales, Tomás Luis de Victoria ja Antonio de Cabezón. Merkittäviä taidemaalareita olivat muun muassa El Greco, Diego Velázquez ja Bartolomé Esteban Murillo. Kultaisen vuosisadan huomattavimpia arkkitehteja oli Juan de Herrera, jonka merkittävin työ on Real Monasterio de San Lorenzo de El Escorial. == Lähteet == == Aiheesta muualla == *ArteHistoria: La cultura del Siglo de Oro *Sobre historia: El Siglo de Oro español: Literatura, pintura y música Luokka:Espanjan historia Luokka:Espanjan taide
Transylvanian Tapes

Transylvanian Tapes on The 69 Catsin debyyttialbumi, joka julkaistiin 8. toukokuuta 2014. == Kappaleet == # # # # # # # # # # # # # == Kokoonpano == * Lisa Dahl, Mysti Moon - taustalaulu * Chopper Franklin - basso * Clem Burke - rummut * Danny B. Harvey - kitara * Jyrki 69, Wanda Jackson (kappale: 3) - laulu == Lähteet == Luokka:Vuoden 2014 esikoisalbumit
Chíoksen roomalaiskatolinen hiippakunta

Chíoksen hiippakunta (, ) on katolinen hiippakunta Kreikassa. Se on Náxoksen, Ándroksen, Tínoksen ja Mýkonoksen arkkihiippakunnan alaisuudessa. Hiippakunta käsittää osan Pohjoisen Egean saarista, merkittävimpänä Chíos, Lesbos ja Sámos. Siihen kuuluu 6 seurakuntaa, joiden jäsenmäärä vuonna 2017 oli 550. Hiippakunnan katedraali eli piispanistuin on Chíoksen kaupungissa sijaitseva Pyhän Nikolaoksen katedraali. Katolisen kirkon läsnäolo Chíoksella on peräisin genovalaisvallan ajalta. Hiippakunta on perustettu vuonna 1204. Vuonna 1931 hiippakuntaan liitettiin osa İzmirin arkkihiippakunnasta, kun taas osa sen alueesta siirrettiin Ródoksen arkkihiippakuntaan. == Lähteet == == Aiheesta muualla == * Καθολική Αρχιεπισκοπή Νάξου-Τήνου-Άνδρου-Μυκόνου και Καθολική Επισκοπή Χίου-Λέσβου-Σάμου. Hiippakunnan verkkosivut (yhdessä Náxoksen, Ándroksen, Tínoksen ja Mýkonoksen arkkihiippakunnan kanssa). Luokka:Chíos Luokka:Kreikan katoliset hiippakunnat
Seven Year Itch (The 69 Catsin albumi)

Seven Year Itch on The 69 Cats toinen studioalbumi, joka julkaistiin 16. huhtikuuta 2021. ==Kappaleet== # # # # # # # # # # # # == Arvostelut == * Soundi: Levyarvio: Mystisiä vieraita ja hautausmailla pörrääviä vampyyreja – The 69 Catsin kakkosalbumi on astetta väsyneempi mörköooppera Viitattu 12.5.2021. == Lähteet == Luokka:Vuoden 2021 albumit
Chíoksen hiippakunta

Chíoksen hiippakunta voi viitata seuraaviin: * Chíoksen, Psarán ja Oinoússeen hiippakunta, ortodoksinen hiippakunta * Chíoksen roomalaiskatolinen hiippakunta
Kárpathoksen ja Kásoksen hiippakunta

Kárpathoksen ja Kásoksen hiippakunta () on ortodoksinen hiippakunta Kreikassa. Se kuuluu suoraan ekumeenisen patriarkaatin alaisuuteen. Hiippakunta käsittää nimensä mukaisesti Kárpathoksen ja Kásoksen saaret. Siihen kuuluu 20 seurakuntaa. Hiippakunnan katedraali eli piispanistuin on Kárpathoksen Apérissa sijaitseva Neitsyt Marian kuolonuneen nukkumisen katedraali. == Seurakunnat ja kirkot == Hiippakunnassa on 20 seurakuntaa seurakuntakirkkoineen. Sen alueella on myös 318 muuta kirkkoa tai kappelia, 25 syrjäkappelia, 17 hautausmaakirkkoa ja neljä luostarikirkkoa. pienoiskuva|Kárpathoksen kaupungin Neitsyt Marian ilmestyksen kirkko (Naós Evangelismoú tís Theotókou). Kárpathos, 14 seurakuntaa ja seurakuntakirkkoa: * Apéri – Neitsyt Marian kuolonuneen nukkumisen katedraali (Mitropolitikós Naós Koimíseos tís Theotókou) * Apéri – Vapahtajan kirkastumisen kirkko (Naós Metamorfóseos toú Sotíros) * Apéri – Pyhän Johannes Kastajan kirkko (Naós Agíou Ioánnou toú Prodrómou) * Kárpathoksen kaupunki – Neitsyt Marian ilmestyksen kirkko (Naós Evangelismoú tís Theotókou) * Kárpathoksen kaupunki – Pyhien apostolien kirkko (Naós Agíon Apostólon) * Arkása – Vapahtajan temppeliintuomisen kirkko (Naós Ypapantís toú Sotíros) * Diafáni – Elävöittävän lähteen kirkko (Naós Zoodóchou Pigís) * Menetés – Neitsyt Marien kuolonuneen nukkumisen kirkko (Naós Koimíseos tís Theotókou) * Mesochóri – Neitsyt Marian syntymän kirkko (Naós Genesíou tís Theotókou) * Óthos – Vapahtajan kirkastumisen kirkko (Naós Metamorfóseos toú Sotíros) * Ólympos – Neitsyt Marian kuolonuneen nukkumisen kirkko (Naós Koimíseos tís Theotókou) * Pylés – Neitsyt Marian kuolonuneen nukkumisen kirkko (Naós Koimíseos tís Theotókou) * Spóa – Pyhän Georgioksen kirkko (Naós Agíou Georgíou) * Voláda – Neitsyt Marian syntymän kirkko (Naós Genesíou tís Theotókou) Kásos (Kásoksen rovastikunta, Archieratikí Periféreia Kásou), kuusi seurakuntaa ja seurakuntakirkkoa: * Agía Marína – Pyhän Marinan kirkko (Naós Agías Marínis) * Agía Marína – Pyhän Ristin kirkko (Naós Timíou Stavroú) * Arvanitochóri – Pyhän Demetrioksen kirkko (Naós Agíou Dimitríou) * Fry – Pyhän Spyridonin kirkko (Naós Agíou Spyrídonos) * Panagía – Neitsyt Marian kuolonuneen nukkumisen kirkko (Naós Koimíseos tís Theotókou) * Póli – Pyhän Kolminaisuuden kirkko (Naós Agías Triádos) == Luostarit == Hiippakunnan alueella on neljä toiminnassa olevaa luostaria: Munkkiluostarit * Neitsyt Marian luostari (Moní Kyrás Panagiás Karpáthou) * Pyhän Georgioksen luostari (Moní Agíou Georgíou Vassón) (patriarkaalinen ja stauropegiaalinen) * Pyhän Georgioksen luostari (Moní Agíou Georgíou Chadión Kásou) * Pyhän Mamaksen luostari (Moní Agíou Mámantos Kásou) == Lähteet == Luokka:Kárpathos Luokka:Kásos Luokka:Konstantinopolin ekumeenisen patriarkaatin hiippakunnat Kreikassa
Pittenweeminterrieri

Pittenweeminterrieri (Pittenweem Terrier) on sukupuuttoon kuollut skotlantilainen koirarotu. == Ulkonäkö == Pittenweeminterrieri oli valkoinen ja sen sanotaan muutoin muistuttaneen skotlanninterrieriä.Morris, Desmond. Dogs - The Ultimate Dictionary of Over 1000 Dog Breeds, s. 184. Trafalgar Square, 2008: North Pomfret, Vermont. == Alkuperä == Rotu oli kotoisin Fifen alueelta Pittenweemin kylästä, jossa se jalostettiin tuhoeläinten tappamiseen maan alta. Paikallisen tri Flaxmanin skotlanninterrieripentueisiin ilmaantui vähän väliä valkoisia pentuja, ja hän päätti risteyttää niitä keskenään luodakseen valkoisen jalostuslinjan. Kun poltallochilainen eversti Malcolm tutki kyseisiä koiria päättääkseen käyttäisikö niitä omassa valkoisten terrierien jalostusprojektissaan (poltallochinterrieri), hän totesi niiden kuitenkin muistuttavan liikaa skotlanninterrieriä ja kieltäytyi jalostuskäytöstä. Hänen ratkaisunsa johti pittenweeminterrierin kannan laskuun ja lopulta sukupuuttoon. == Lähteet == Luokka:Terrierit Luokka:Sukupuuttoon kuolleet koirarodut Luokka:Skotlantilaiset koirarodut
Korfun, Zákynthoksen ja Kefalonián roomalaiskatolinen arkkihiippakunta

Korfun, Zákynthoksen ja Kefalonián arkkihiippakunta (, ) on katolinen arkkihiippakunta Kreikassa. Se on suoraan Pyhän istuimen alaisuudessa. Hiippakunta käsittää osan Jooniansaarista. Siihen kuuluu kolme seurakuntaa, joiden jäsenmäärä vuonna 2017 oli . Hiippakunnan katedraali eli piispanistuin on Korfun kaupungissa sijaitseva Pyhän Jaakobin ja Pyhän Khristoforoksen katedraali. Katolisen kirkon läsnäolo Jooniansaarilla on peräisin pitkään kestäneeltä venetsialaisvallan ajalta. Hiippakunta perustettiin vuonna 1310 nimellä Korfun hiippakunta (Diocesis Corcyrensis). Se korotettiin arkkihiippakunnaksi ja nimettiin nykyiselle nimelleen vuonna 1919. Vuonna 1926 siihen liitettiin osa Durrësin arkkihiippakunnan alueesta. == Arkkipiispat == Korfun, Zákynthoksen ja Kefalonián arkkipiispat ja apostoliset administraattorit vuodesta 1919 ovat olleet: * Leonard Brindisi (arkkipiispa, 3. heinäkuuta 1919 – 8. syyskuuta 1940) * Giovanni Dalla Vecchia (apostolinen administraattori, 1941–1944) * Antonio Gregorio Vuccino (arkkipiispa, 29. toukokuuta 1947 – 6. heinäkuuta 1952) * Antónios Varthalítis (arkkipiispa, 30. toukokuuta 1962 – 22. maaliskuuta 2003) * Ioánnis Spitéris (arkkipiispa, 22. maaliskuuta 2003 –) == Lähteet == == Aiheesta muualla == Luokka:Kefaloniá Luokka:Kreikan katoliset hiippakunnat Luokka:Korfu Luokka:Zákynthos
Kaarlo Silanen

Kaarlo Silanen (15. heinäkuuta 1877 KuopioKotimaisia näyttämötaiteilijoita sanoin ja kuvin, s. 287 – 21. maaliskuuta 1931 Viipuri) oli suomalainen näyttelijä. Hän työskenteli Suomalaisessa Maaseututeatterissa suosittuna ja kansanomaisena koomikkona vuodesta 1899 vuoteen 1929.Veistäjä, s. 23 == Ura == Silasen vanhemmat olivat Fredrik Silanen ja Hilda Sutinen. Ennen näyttämöuraansa hän toimi ravintola-alalla. Silanen työskenteli Kansanteatterissa 1898–1899, minkä jälkeen hänellä oli kiinnitys Suomalaiseen Maaseututeatteriin ja sitä seuranneeseen Viipurin Näyttämöön aina kevääseen 1929, jolloin hän erosi näyttämöltä. Silanen toimi teatterin näyttämömestarina ja järjestäjänä, ja näytteli ohessa. Silasen rooleja olivat muun muassa Seitsemän veljeksen kanttori, Jääkärin morsiamen Mikko ja Kihlauksen Eenokki. Silasen taiteellinen rekisteri oli kapea, mutta hän hallitsi rauhallisen leppeän komiikan ja onnistui tavoittamaan vankan aitouden. Siten hän sai roolinsa omintakeisiksi ja luonnontuoreiksi suorituksiksi. Silasen puoliso Fanny Silanen työskenteli Viipurin Näyttämön puvustossa, ja lopetti niin ikään 1929.Veistäjä, s. 211 == Lähteet == * * === Viitteet === == Aiheesta muualla == * Kaarlo Silasen 20-vuotistaiteilijajuhlan muistolahjaksi saama savukekotelo vuodelta 1918, Lappeenrannan museot, Wiipuri-museon kokoelma (Finna) Luokka:Suomalaiset näyttelijät Luokka:Vuonna 1877 syntyneet Luokka:Vuonna 1931 kuolleet
Kreetan roomalaiskatolinen hiippakunta

Kreetan hiippakunta (, ) on katolinen hiippakunta Kreikassa. Se on Náxoksen, Ándroksen, Tínoksen ja Mýkonoksen arkkihiippakunnan alaisuudessa. Hiippakunta käsittää Kreetan saaren. Siihen kuuluu neljä seurakuntaa, joiden jäsenmäärä vuonna 2017 oli . Hiippakunnan katedraali eli piispanistuin on Chaniássa sijaitseva Neitsyt Marian taivaaseenottamisen katedraali. Katolisen kirkon läsnäolo Kreetalla on peräisin venetsialaisvallan ajalta. Hiippakunta on perustettu vuonna 1213 nimellä Kreetan (Candian) hiippakunta. Vuonna 1669 se tuli osaksi Konstantinopolin apostolista vikariaattia. Se palautettiin Kreetan hiippakunnaksi vuonna 1874. == Lähteet == == Aiheesta muualla == Luokka:Kreeta Luokka:Kreikan katoliset hiippakunnat
Kreetan hiippakunta

Kreetan hiippakunta voi viitata seuraaviin: * Kreetan arkkihiippakunta, ortodoksinen hiippakunta * Kreetan roomalaiskatolinen hiippakunta
Poltallochinterrieri

Poltallochinterrieri (Poltalloch Terrier) on sukupuuttoon kuollut skotlantilainen koirarotu. == Ulkonäkö == Poltallochinterrieriä kuvailtiin pienten, ruskeiden skotlantilaisten työterriereiden "kellahtavan valkoiseksi" versioksi, ja sen jalostus perustui ennen kaikkea cairnterrierin rotutyyppiin. Sillä oli pystyt korvat, lyhyet raajat, harjaksinen karvapeite ja epätavallisen suuret hampaat.Morris, Desmond. Dogs - The Ultimate Dictionary of Over 1000 Dog Breeds, s. 184. Trafalgar Square, 2008: North Pomfret, Vermont. == Alkuperä == Rodun nimi tulee länsiskotlantilaisella Argyllin alueella sijaitsevasta Poltallochin paikkakunnasta. Sen kehittämisen aloitti Poltallochin eversti Malcolm viktoriaanisella aikakaudella. Se jalostettiin ketun ja saukon luolametsästämiseen, minkä lisäksi se oli hyvä rotan tappaja. Alun perin väritys ei ollut täysin valkoinen, vaan vaihteli sävyltään kermasta hiekkaan; eversti Malcolm kuitenkin jalosti sitä systemaattisesti vaaleammaksi, kunnes se oli puhtaanvalkoinen. Pian tämän jälkeen poltallochinterrieristä kehittyi kuitenkin kokonaan uusi rotu, valkoinen länsiylämaanterrieri. == Lähteet == Luokka:Terrierit Luokka:Sukupuuttoon kuolleet koirarodut Luokka:Skotlantilaiset koirarodut
Lumière-palkinto

Lumière-palkinnot ( tai Les Lumières) ovat ranskalaisia Académie des Lumières de la presse internationalen vuosittain Pariisissa jakamia elokuva-alan palkintoja, joita jaetaan useissa eri kategorioissa ranskankielisille elokuville ja näiden tekijöille. Ensimmäinen Lumière-gaala oli Pariisin kaupungintalolla 29. tammikuuta 1996. Palkintoa jakava yhdistys koostuu Ranskassa asuvista ulkomaisista toimittajista, joita yhdistyksessä on 123 yhteensä 36 maasta. Lumière-palkinnot vastaavat yhdysvaltalaisia Hollywood Foreign Press Associationin jakamia Golden Globe -palkintoja. == Palkintokategoriat == === Nykyiset === * Paras elokuva (1996–) * Paras ohjaus (1996–) * Paras käsikirjoitus (1996–) * Paras miesnäyttelijä (1996–) * Paras naisnäyttelijä (1996–) * Paras miestulokas (2000–) * Paras naistulokas (2000–) * Paras kuvaus (2008–) * Paras ensimmäinen elokuva (2014–) * Paras dokumenttielokuva (2016–) * Paras musiikki (2016–) * Paras animaatioelokuva (2017–) * Paras kansainvälinen elokuva (2020–) === Erikoispalkinnot === * Lumière-kunniapalkinto === Käytöstä poistuneet === * Paras ulkomaalainen elokuva (1996–2002) * Paras ranskankielinen elokuva (2003–2019) == Lähteet == == Aiheesta muualla == * Lumière-palkintojen viralliset sivut Luokka:Ranskalaiset elokuvapalkinnot Luokka:Ranskan elokuva
Náxoksen, Ándroksen, Tínoksen ja Mýkonoksen roomalaiskatolinen
arkkihiippakunta

Náxoksen, Ándroksen, Tínoksen ja Mýkonoksen arkkihiippakunta (, ) on katolinen arkkihiippakunta Kreikassa. Se on suoraan Pyhän istuimen alaisuudessa. Hiippakunta käsittää osan Kykladien saarista. Siihen kuuluu 27 seurakuntaa, joiden jäsenmäärä vuonna 2017 oli . Hiippakunnan katedraali eli piispanistuin on Xináran kylässä Tínoksella sijaitseva Ruusukon Neitsyt Marian katedraali. Katolisen kirkon läsnäolo Kykladeilla on peräisin venetsialaisvallan ja Náxoksen herttuakunnan ajalta. Hiippakunta on perustettu vuonna 1400 nimellä Náxoksen hiippakunta. Se korotettiin Náxoksen arkkihiippakunnaksi vuonna 1522. Nykyisellä nimellään se on toiminut vuodesta 1919. __NOTOC__ == Arkkipiispat == Náxoksen, Ándroksen, Tínoksen ja Mýkonoksen arkkipiispat ja apostoliset administraattorit vuodesta 1919 ovat olleet: * Leonard Brindisi (arkkipiispa, 3. kesäkuuta 1919 – 3. heinäkuuta 1919) * Matteo Vido (arkkipiispa, 3. heinäkuuta 1919 – 18. syyskuuta 1924) * Alessandro Guidati (arkkipiispa, 15. heinäkuuta 1929 – 22. helmikuuta 1947) * Giovanni Battista Filippucci (arkkipiispa, 29. toukokuuta 1947 – 6. marraskuuta 1959) * Rocco Dellatolla (apostolinen administraattori, 1959–1960) * Ioánnis Perrís (arkkipiispa, 24. lokakuuta 1960 – 29. huhtikuuta 1993) * Nikólaos Príntezis (arkkipiispa, 29. huhtikuuta 1993 –) == Hiippakunnat == Arkkihiippakunnan alaisuudessa ovat seuraavat hiippakunnat: * Chíoksen hiippakunta * Kreetan hiippakunta * Santorínin hiippakunta * Sýroksen hiippakunta == Lähteet == == Aiheesta muualla == * Καθολική Αρχιεπισκοπή Νάξου-Τήνου-Άνδρου-Μυκόνου και Καθολική Επισκοπή Χίου-Λέσβου-Σάμου. Hiippakunnan verkkosivut (yhdessä Chíoksen hiippakunnan kanssa). Luokka:Ándros Luokka:Kreikan katoliset hiippakunnat Luokka:Mýkonos Luokka:Náxos Luokka:Tínos
Uni näkee unta meistä

Uni näkee unta meistä on Asa & Bandin albumi, joka julkaistiin 1. helmikuuta 2019. == Kappaleet == # # # # # # # # # == Arvostelut == * Soundi: Levyarvio: Asan luovuuden puuska ei ota laantuakseen – Räppärin filosofiset horinat vaativat lisätutkimuksia Viitattu 12.5.2021. == Lähteet == Luokka:Vuoden 2019 albumit
Paronaxían hiippakunta

Paronaxían hiippakunta () on ortodoksinen hiippakunta Kreikassa. Se kuuluu Kreikan kirkkoon. Hiippakunta käsittää Náxoksen, Pároksen ja Antíparoksen saaret. Hiippakunnan katedraali eli piispanistuin on Náxoksen kaupungisssa sijaitseva Elävöittävän lähteen katedraali. == Historia == Náxoksen ja Pároksen hiippakunnat olivat alun perin erilliset. Ne juontavat juurensa evankelista Johannes Teologin ja Smyrnan piispan Polykarpoksen suorittamaan lähetystyöhön. Hiippakunnat kuuluivat vuoteen 1083 saakka Ródoksen metropoliittakunnan alaisuuteen. Tämän jälkeen ne ovat muodostaneet yhden Paronaxían hiippakunnan. == Seurakunnat ja kirkot == Hiippakunnassa on 44 seurakuntaa seurakuntakirkkoineen. Sen lisäksi sen alueella on 206 muuta kirkkoa, 570 sivukappelia, 18 hautausmaakirkkoa, 20 luostarikirkkoa ja 9 metokhionia. == Luostarit ja pyhiinvaellukset == Náxoksella toimivat Neitsyt Marian kuolonuneen nukkumisen luostari eli Faneroménin luostari (Moní Faneroménis Koimíseos tis Theotókou) ja Pyhän Johannes Khrysostomoksen luostari (Moní Agíou Ioánnou tou Chrysostómou). Merkittävimmät pyhiinvaelluskohteet ovat Neitsyt Maria Argokoiliótissan kirkko (Panagía Argokoiliótissa eli Zoodóchos Pigí) Náxoksella ja Neitsyt Maria Ekatontapylianín kirkko (Panagía Ekatontapyliańi) Pároksella. == Lähteet == == Aiheesta muualla == * Ιερά Μητρόπολη Παροναξίας. Hiippakunnan verkkosivut. Luokka:Kreikan kirkon hiippakunnat Luokka:Náxos Luokka:Páros
Emilia Seppänen

Emilia Seppänen (s. 1994) on suomalainen malli, kauneuskilpailija ja Miss Suomi -kilpailun toinen perintöprinsessa vuodelta 2016. Seppänen edusti Suomea Miss International -kilpailussa vuonna 2016 yltäen viidentoista parhaimman joukkoon. Seppänen osallistui Miss Suomi -kilpailuun jo vuonna 2014, mutta ei sijoittunut tällöin kärkeen. == Yksityiselämä == Emilia Seppänen on syntynyt Savonlinnassa, mutta muutti Helsinkiin Miss Suomi -kisan myötä. Nykyään Seppänen asuu Espanjassa. == Lähteet == Luokka:Suomalaiset mallit Luokka:Syntymävuosi puuttuu Luokka:Elävät henkilöt
Lyhytraajainen intiaanikoira

Lyhytraajainen intiaanikoira (Short-Legged Indian Dog) on sukupuuttoon kuollut kanadalais-yhdysvaltalainen koirarotu. == Ulkonäkö == Lyhytraajainen intiaanikoira oli kaikista Amerikan alkuperäisasukkaiden roduista tyypiltään lähimpänä terrieriä. Sitä kuvailtiin eurooppalaisen turnspit-rodun näköiseksi. Sillä oli kookas pää, pitkä runko, lyhyet raajat ja keskipitkä karvapeite. Väritys oli joko valkoinen tai valkoinen ruskein laikuin. Lyhyiden raajojen uskottiin kehittyneen, jotta rotu sopeutuisi kanootilla liikkumiseen – matalassa veneessä lyhytraajainen koira oli helpompi hallita.Morris, Desmond. Dogs - The Ultimate Dictionary of Over 1000 Dog Breeds, s. 215–216. Trafalgar Square, 2008: North Pomfret, Vermont. == Luonne ja käyttäytyminen == Vuonna 1829 John Richardson kuvaili lyhytraajaista intiaanikoiraa älykkääksi ja villiksi. == Alkuperä == Lyhyiden raajojensa ansiosta rodusta jalostui taitava pienten maanisäkkäiden, kuten majavan ja metsämurmelin, metsästäjä. Kun se ei ollut työkäytössä, se toimitti naisten ja lasten seuralaisten virkaa. Viimeinen näköhavainto lyhytraajaisesta intiaanikoirasta on vuodelta 1877, ja 1800-luvun loppuun mennessä se vaikutti jo kuolleen sukupuuttoon. == Lähteet == Luokka:Sukupuuttoon kuolleet koirarodut Luokka:Alkukantaiset koirat Luokka:Kanadalaiset koirarodut Luokka:Yhdysvaltalaiset koirarodut
Luettelo Itävallan puolueista

Tämä artikkeli on luettelo Itävallan puolueista.http://www.parties-and- elections.eu/austria.html == Nykyiset parlamenttipuolueet == Puolue Politiikka Jäsenet Nimi Lyhenne Puheenjohtaja Asemointi Ideologia Kansallisneuvosto Liittoneuvosto Euroopan parlamentti Itävallan kansanpuolue ÖVP Sebastian Kurz keskusta-oikeisto konservatismi, kristillisdemokratia, talousliberalismi Itävallan sosiaalidemokraattinen puolue SPÖ Pamela Rendi-Wagner keskusta- vasemmisto sosiaalidemokratia, demokraattinen sosialismi Itävallan vapauspuolue FPÖ Norbert Hofer oikeisto kansalliskonservatismi, oikeistopopulismi, euroskeptismi Vihreät GRÜNE Werner Kogler keskusta- vasemmisto vihreä liike, ekofeminismi, pasifismi Neos – Uusi Itävalta NEOS Beate Meinl-Reisinger keskusta liberalismi, sosiaaliliberalismi, EU- myönteisyys == Lähteet == * Itävalta
Shelburnenterrieri

Shelburnenterrieri (Shelburne Terrier) on sukupuuttoon kuollut yhdysvaltalainen koirarotu. == Ulkonäkö == Shelburnenterrieri oli pieni, lyhytpäinen ja lyhytraajainen koira, joka painoi noin 5,5 kg.Morris, Desmond. Dogs - The Ultimate Dictionary of Over 1000 Dog Breeds, s. 217. Trafalgar Square, 2008: North Pomfret, Vermont. == Alkuperä == Rotu on saanut nimensä kehittäjänsä J. Watson Webbin kotipaikkakunnan, Vermontin Shelburnen, mukaan. Se jalostettiin kaivamaan ja pidättelemään riistaa pienissä tunneleissa eikä sitä ollut tarkoitettu metsästämään ajokoirien rinnalla. Havaittuaan, että Amerikassa ketunkolot olivat yleensä pienempiä kuin Euroopassa Webb päätti jalostaa pienikokoisemman terrierin. Hän aloitti jalostusohjelmansa vuonna 1911 Englannista tuodulla sealyhaminterrierinartulla, jonka hän astutti karkeakarvaisella kettuterrierillä. Jalostukseen käytettiin lisäksi norfolkinterrieriurosta ja valkoista länsiylämaanterrierinarttua. Kantaa kehitettiin edelleen risteyttämällä siihen aina silloin tällöin lisää sealyhaminterrieriä. == Lähteet == Luokka:Sukupuuttoon kuolleet koirarodut Luokka:Terrierit Luokka:Yhdysvaltalaiset koirarodut
Igor Paklin

Igor Vasiljevitš Paklin (, s. 15. kesäkuuta 1963 Biškek, Kirgisian SNT, Neuvostoliitto) on kirgisialainen korkeushypyn sisäratojen maailmanmestari ja ulkoratojen Euroopan-mestari, joka aktiiviurallaan edusti myös Neuvostoliittoa ja Yhdistynyttä joukkuetta. Seuratasolla hän edusti Burevestnik Frunzea ja Spartak Biškekiä. Hän on pituudeltaan 191 cm. Paklin sijoittui neljänneksi Utrechtin alle 20-vuotiaiden EM-kilpailuissa 1981. Hän voitti kultaa Edmontonin universiadeissa 1983 tuloksella 231. Saman vuoden Helsingin MM- kilpailuissa hän sijoittui neljänneksi tuloksella 229. Göteborgin EM- hallikilpailuissa 1984 hän oli kahdeksas. Hän voitti kultaa Koben universiadeissa 1985 maailmanennätystuloksella 241. Paklin saavutti hopeaa Moskovan Hyvän tahdon kisoissa 1986. Hän voitti samana vuonna Euroopan- mestaruuden Stuttgartissa kisaennätyksellä 234. Hän voitti 1987 sisäratojen maailmanmestaruuden Indianapolisissa Neuvostoliiton halliennätyksellä 238. Hän voitti Euroopan cupin A-finaalin Prahassa. Rooman MM-kilpailuissa hän saavutti hopeaa tuloksella 238. Soulin olympialaisissa 1988 hän sijoittui seitsemänneksi ja Tokion MM-kilpailuissa 1991 kymmenenneksi. Yhdistyneen joukkueen edustajana hän karsiutui loppukilpailusta Barcelonan olympialaisissa 1992. Kirgisian edustajana Paklin karsiutui loppukilpailusta Stuttgartin MM- kilpailuissa 1993. Hän sijoittui kuudenneksi Hiroshiman Aasian kisoissa 1994. Paklin sai vankeustuomion kuolemantuottamuksesta vuonna 1995. Hän saavutti Keski-Aasian kisoissa hopeaa 1999. == Henkilökohtaiset ennätykset == === Ulkoradat === Laji Tulos Paikka Päivä korkeus 241 Kobe 4. syyskuuta 1985 === Sisäradat === Laji Tulos Paikka Päivä korkeus 238 Indianapolis 7. maaliskuuta 1987 == Lähteet == Luokka:Neuvostoliittolaiset korkeushyppääjät Luokka:Kirgisialaiset korkeushyppääjät Luokka:Vuonna 1963 syntyneet Luokka:Elävät henkilöt
Boyd Holbrook

Robert Boyd Holbrook (s. 1. syyskuuta 1981 Prestonsburg)Newsbank, Stage Presence on yhdysvaltalainen näyttelijä ja malli. Hänet tunnetaan muun muassa roolistaan DEA-agentti Steve Murphyna draamasarjassa Narcos ja Donald Piercen roolista elokuvassa Logan. ==Yksityiselämä== Holbrook syntyi Prestonsburgissa, Kentuckyssa. Hän on aikaisemmin seurustellut näyttelijä Elizabeth Olsenin kanssa. He menivät kihloihin maaliskuussa vuonna 2014, mutta purkivat kihlauksen tammikuussa 2015. Myöhemmin Holbrook meni naimisiin tanskalaisen Tatiana Pajkovicin kanssa. Heillä on yhteinen poika. == Lähteet == Luokka:Yhdysvaltalaiset näyttelijät Luokka:Yhdysvaltalaiset mallit Luokka:Vuonna 1981 syntyneet Luokka:Elävät henkilöt
Maastojuoksun Suomen-mestaruuskilpailut 2021

Maastojuoksun Suomen-mestaruuskilpailut 2021 käytiin 9. toukokuuta Joensuussa Laulurinteellä. Järjestävänä seurana toimi Joensuun Kataja. == Mitalistit == Laji Kultaa Hopeaa Pronssia Miehet 4 km Topi Raitanen, Helsingin Kisa-Veikot, 11.32 Ossi Kekki, Lahden Ahkera, 11.43 Hannu Granberg, Lahden Ahkera, 12.01 Miehet 10 km Jarkko Järvenpää, Tampereen Pyrintö, 30.49 Antti Ihamäki, Alajärven Ankkurit, 31.20 Eero Saleva, Helsingin Kisa-Veikot, 31.25 Naiset 4 km Nathalie Blomqvist, IK Falken, 13.21 Kristiina Mäki, Lahden Ahkera, 13.26 Suvi Selvenius, Helsingin Kisa-Veikot, 14.18 Naiset 10 km Johanna Peiponen, Rovaniemen Lappi, 35.27 Klaara Leponiemi, Lempäälän Kisa, 35.56 Nina Chydenius, Gamlakarleby IF, 36.04 M22 6 km Eemil Helander, Jyväskylän Kenttäurheilijat, 18.21 Mika Kotiranta, Joensuun Kataja, 18.29 Wilho Hautala, Lahden Ahkera, 18.42 N22 4 km Viola Westling, Turun Urheiluliitto, 14.16 Heini Ikonen, Jyväskylän Kenttäurheilijat, 14.20 Sara-Elise Ruokonen, Jyväskylän Kenttäurheilijat, 14.27 M19 6 km Matias Mononen, Lahden Ahkera, 19.02 Tuure Haapanen, Turun Urheiluliitto, 19.04 Rasmus Krogell, Kenttäurheilijat-58, 19.12 N19 4 km Ilona Mononen, Lahden Ahkera, 14.15 Venla Saari, Jyväskylän Kenttäurheilijat, 14.31 Pinja Kotinurmi, Lahden Ahkera, 14.38 M17 4km Ilmari Lehmus, Joensuun Kataja, 13.04 Aleksi Nokkanen, Viipurin Urheilijat, 13.05 Aarni Eijs, Salon Vilpas, 13.09 N17 4km Nelli Viskari, Lappeenrannan Urheilu- Miehet, 14.36 Henna Eineluoto, Lappeenrannan Urheilu-Miehet, 14.41 Ea Vuori, Lahden Ahkera, 14.54 Lähde == Lähteet == Luokka:Maastojuoksun Suomen- mestaruuskilpailut Luokka:Vuoden 2021 yleisurheilu Luokka:Joensuun urheilutapahtumat
Antonín Švehla

Antonín Švehla (15. maaliskuuta 1873 Hostivař, Itävalta-Unkari – 12. joulukuuta 1933 Praha, Tšekkoslovakia) oli tšekkoslovakialainen poliitikko, joka oli kolme kertaa Tšekkoslovakian pääministerinä. Hän toimi myös pitkään Tšekkoslovakian viljelijöiden ja talonpoikien tasavaltalaispuolueen RSZML:n johtajana. Švehla syntyi maanomistajaperheeseen Hostivařin kylässä lähellä Prahaa (se sulautettiin osaksi Prahan 15. kaupunkipiiriä 1922). Hän ryhtyi hoitamaan tilaa isänsä kuoltua vuonna 1900 ja oli aktiivinen paikallispolitiikassa. 1908–1913 hän ajoi maalaisten asiaa Böömin maapäivien jäsenenä, ja 1909 hänet valittiin Tšekin maalaispuolueen johtajaksi. Hän toimi puolueen ja sen seuraajan tasavaltalaispuolueen johtajana aina kuolemaansa saakka 1933. Ensimmäisen maailmansodan aikana Švehla vastusti sotaa, ja toimi 1918 Tšekkoslovakian kansallisen komitean jäsenenä. Hän oli yksi johtavista poliitikoista Tšekkoslovakian julistautuessa itsenäiseksi 28. marraskuuta 1918. Švehla toimi sisäministerinä Karel Kramářin ja Vlastimil Tusarin hallituksissa 14. marraskuuta 1918 - 15. syyskuuta 1920. Tämän jälkeen hän toimi pääministerinä I ja II hallituksessaan 7. lokakuuta 1922 - 9. joulukuuta 1925 ja 9. joulukuuta 1925 - 18. maaliskuuta 1926. Jan Černýn lyhytaikaisen hallituksen jälkeen hän jatkoi pääministerinä 12. lokakuuta 1926 - 1. helmikuuta 1929. Švehla oli Tomáš Masarykin tukija jo ennen Tšekkoslovakian itsenäistymistä ja tuki tätä vuoden 1927 presidentinvaaleissa kieltäytyen asettumasta itse ehdolle. Vuonna 1929 hän joutui terveyssyistä jättämään politiikan. ==Lähteet== Luokka:Tšekkoslovakian pääministerit Luokka:Vuonna 1873 syntyneet Luokka:Vuonna 1933 kuolleet
Teddyrooseveltinterrieri

Teddyrooseveltinterrieri (Teddy Roosevelt Terrier) on yhdysvaltalainen koirarotu. Sillä ei ole FCI:n hyväksyntää, mutta American Kennel Club luokittelee sen ryhmään Miscellaneous. == Ulkonäkö == Teddyrooseveltinterrieri on lyhytraajaisempi, matalampi, lihaksikkaampi ja raskasluustoisempi kuin amerikanrottaterrieri. Se on matala, rakenteeltaan suorakulmainen, vahvarakenteinen, ilmentäen kuitenkin samalla ketteryyttä ja tasapainoisuutta. Silmät ovat melko pienet, soikeat ja vinoasentoiset; sävy vaihtelee karvapeitteen väristä riippuen vaaleasta tummaan. Korvat ovat v:n muotoiset, joko pystyt, puolipystyt, kärjistä taittuneet tai nupullaan, mutteivät koskaan täysin riippuvat. Karvapeite on lyhyt ja tiheä, vaihdellen keskikovasta sileään. Väritys voi olla mikä tahansa kaksi- tai kolmivärinen (tricolor), mutta siinä tulee aina olla vähintäänkin hieman valkoista. Valkoisella alueella sallitaan täplitys (ticking), mutta valkoisen värin tulee olla edelleen hallitseva. Merle sekä valkoisen täydellinen puuttuminen luetaan virheiksi. Säkäkorkeus vaihtelee 20–35,5 cm välillä.Standard of the Teddy Roosevelt Terrier. American Kennel Club. Haettu 12.5.2021. Kuva:Adult Male Teddy Roosevelt Terrier.jpg|Pystyt korvat Kuva:Teddyterrier.jpg|Puolipystyt korvat == Luonne ja käyttäytyminen == Teddyrooseveltinterrieri on valpas, utelias, älykäs, eloisa, energinen ja miellyttämishaluinen ja se on helppo kouluttaa. Sillä on kuitenkin voimakas suojeluvietti ja laumavaisto.Morris, Desmond. Dogs - The Ultimate Dictionary of Over 1000 Dog Breeds, s. 217–218. Trafalgar Square, 2008: North Pomfret, Vermont. Se on omistajalleen uskollinen, mutta saattaa suhtautua vieraisiin varauksella. Se ilmoittaa äänellään vieraan ihmisen tai eläimen läsnäolosta. == Alkuperä == Kantarotu amerikkalainen rottaterrieri polveutuu Englannista tuoduista koirista, joiden joukkoon saattoivat kuulua sileäkarvainen kettuterrieri, manchesterinterrieri, mustaruskea englanninterrieri, valkoinen englanninterrieri, vanhanaikainen bullterrieri, "kieroraajainen terrieri" sekä "amerikkalainen bench-legged feist". Myös beaglen, whippetin, italianvinttikoiran ja turnspitin vaikutus jalostukseen on mahdollista. Amerikanrottaterrierin kehittämisen aikoihin siitä erosi kaksi eri tyyppiä: pitkäraajainen ja lyhytraajainen. Aluksi niitä sai risteyttää keskenään, mutta myöhemmin ne päätettiin pitää erillään ja jalostaa kahdeksi eri roduksi. Pitkäraajaista kutsuttiin edelleen rottaterrieriksi, kun taas lyhytraajaiselle muunnokselle annettiin vuonna 1999 nimeksi teddyrooseveltinterrieri. Joidenkin mielestä lyhytraajainen rotu olisi tulos rottaterrierin ja mäyräkoiran tai welsh corgin välisestä risteytyksestä, mutta tälle väitteelle ei ole todisteita. Alun perin teddyrooseveltinterrieri jalostettiin rottien hävittämiseen ja maatilatyöskentelyyn, ja se kykenee metsästämään jyrsijöitä ja muita tuholaisia sekä maan pinnalla että sen alapuolella. Se myös ajaa pientä riistaa puuhun ("treeing"). == Lähteet == Luokka:FCI:n ulkopuoliset rodut Luokka:Terrierit Luokka:Yhdysvaltalaiset koirarodut
Kyyti-kirjastot

Kyyti-kirjastot on Kymenlaakson kunnankirjastojen muodostama kirjastokimppa. Kyyti-verkoston kirjastoyhteistyö sai alkunsa vuonna 1990. Kirjastojen yhteiset verkkosivut (kyyti.fi) rakennettiin vuodesta 2008 lähtien. Syksyllä 2018 Kyyti-kirjastojen sivustot siirrettiin osaksi Finnaa (kyyti.finna.fi). == Verkostoon kuuluivat kirjastot == Vuoden 2021 alusta Iitin kunta siirtyi Kymenlaaksosta Päijät-Hämeen maakuntaan, mutta Iitin kirjasto oli yhä (toukokuussa 2021) osa Kyyti-kirjastoja. Kyyti-kirjastokimpan toimipisteitä ovat: Kirjaston toimi- pisteen nimi Kunta Osoite Koordinaatit Kuva Lisätietoja (www-sivu) Elimäen kirjasto Kouvola Vanhamaantie 17, 47200 Elimäki Elimäen kirjasto Haanojan kirjasto Kouvola Tasankotie 6, 45150 Kouvola Haanojan kirjasto Haminan pääkirjasto Hamina Rautatienkatu 8, 49400 Hamina Haminan pääkirjasto Iitin kirjasto Iitti Kausansaarentie 3, 47400 Kausala Iitin kirjasto, Iitti: Kirjastot ja aukioloajat Inkeroisten kirjasto Kouvola Päätie 22, 46900 Inkeroinen Inkeroisten kirjasto Jaalan kirjasto Kouvola Jaalan koulu, Jaalantie 36, 47710 Jaala Jaalan kirjasto Karhulan kirjasto Kotka Karhulantie 40, 48600 Kotka Karhulan kirjasto Karhuvuoren kirjasto Kotka Tarinatie 1, 48350 Kotka Karhuvuoren kirjasto Kirjastoauto Hiisi (Iitti) Iitti Kirjastoauto Hiisi (Iitti) Kirjastoauto Ilona (Kotka) Kotka Kirjastoauto Ilona (Kotka) Kirjastoauto Tesaurus (Kouvola) Kouvola Kirjastoauto Tesaurus (Kouvola) Kirjastoauto Veikko (Hamina) Hamina Kirjastoauto Veikko (Hamina) Korian kirjasto Kouvola Kyminasemantie 1 F, 45610 Koria Korian kirjasto Kotkan pääkirjasto Kotka Kirkkokatu 24, 48100 Kotka Kotkan pääkirjasto, Kotkan pääkirjasto Kouvolan pääkirjasto Kouvola Salpausselänkatu 33, 45100 Kouvola align="center" Kuusankosken kirjasto Kouvola Kymenlaaksonkatu 1, 45700 Kuusankoski Kuusankosken kirjasto Miehikkälän kirjasto Miehikkälä Keskustie 9, 49700 Miehikkälä Miehikkälän kirjasto, Miehikkälän kirjasto Myllykosken kirjasto Kouvola Paperitehtaantie 10, 46800 Myllykoski align="center" Pyhtään kunnankirjasto Pyhtää Huutjärventie 30, 49210 Huutjärvi Pyhtään kunnankirjasto, Kirjasto Ruissalon kirjasto Hamina Ruissalontie 8, 49410 Poitsila Ruissalon kirjasto Valkealan kirjasto Kouvola Kustaa III tie 1, 45370 Valkeala Valkealan kirjasto Virolahden kirjasto Virolahti Rantatie 9, 49900 Virolahti Virolahden kirjasto, Virolahden kunnankirjasto == Lähteet == Luokka:Kymenlaakso Luokka:Iitin kulttuuri Luokka:Suomen kirjastokimpat
Amerikangascognenajokoira

Amerikangascognenajokoira (American Blue Gascon Hound) on yhdysvaltalainen koirarotu. == Ulkonäkö == Amerikangascognenajokoira on erittäin suurikokoinen, raskaspäinen, pitkäkorvainen ja kookasrunkoinen. Samalla se on myös ketterä, voimakas ja atleettinen. Sen sinitäplikäs väritys muistuttaa sinistä pesukarhukoiraa, minkä vuoksi ne on joskus esitelty yhdeksi ja samaksi roduksi. Harrastajien mukaan asia ei kuitenkaan ole näin.Morris, Desmond. Dogs - The Ultimate Dictionary of Over 1000 Dog Breeds, s. 222. Trafalgar Square, 2008: North Pomfret, Vermont. == Luonne ja käyttäytyminen == Rotu on miellyttäväluonteinen, sitkeä ja voimakashaukkuinen. == Alkuperä == Amerikangascognenajokoiran alkuperä johtaa juurensa 1900-luvun alkuun. Se kuuluu amerikkalaisiin ns. "puuhun ajaviin koiriin" (treeing dogs), ja onkin edelleen lähellä alkuperäistä, muinaista amerikkalaista puuhun ajavaa koiraa. Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Louisianassa on perustettu American Blue Gascon Hound Association, jonka tehtävä on tukea rodun jalostusta. ==Lähteet== Luokka:FCI:n ulkopuoliset rodut Luokka:Ajokoirat Luokka:Yhdysvaltalaiset koirarodut
Luettelo Japanin puolueista

Tämä artikkeli on luettelo Japanin puolueista. == Nykyiset parlamenttipuolueet == Puolue Politiikka Jäsenet Nimi Perustettu Puheenjohtaja Asemointi Ideologia Japanin alahuone Japanin ylähuone Japanin liberaalidemokraattinen puolue 1955 Fumio Kishida oikeisto kansalliskonservatismi, nationalismi Japanin perustuslaillinen demokraattinen puolue 2017 Kenta Izumi keskusta-vasemmisto sosiaaliliberalismi, konstitutionalismi Kōmeitō 1998 Natsuo Yamaguchi keskusta-oikeisto konservatismi, arvokonservatismi Japanin kommunistinen puolue 1922 Kazuo Shii äärivasemmisto kommunismi, tieteellinen sosialismi Nippon Ishin no Kai 2015 Ichirō Matsui keskusta-oikeisto, oikeisto konservatismi, talousliberalismi Demokraattinen puolue kansalle 2018 Yuichiro Tamaki keskusta, keskusta-oikeisto liberaalikonservatismi, kansansuvereniteettiperiaate NHK-puolue 2013 Takashi Tachibana keskusta populismi, suora demokratia Sosiaalidemokraattinen puolue 1996 Mizuho Fukushima keskusta-vasemmisto, vasemmisto sosiaalidemokratia, demokraattinen sosialismi Reiwa Shinsengumi 2019 Tarō Yamamoto vasemmisto progressivismi, vasemmistopopulismi == Lähteet == * Japani Puolueet
Camus cur

Camus cur on yhdysvaltalainen koirarotu. == Ulkonäkö == Korvat ovat riippuvat. Karvapeite on lyhyt ja tiheä, väritykseltään punainen tai juovikas punainen (punabrindle).Morris, Desmond. Dogs - The Ultimate Dictionary of Over 1000 Dog Breeds, s. 225. Trafalgar Square, 2008: North Pomfret, Vermont. == Luonne ja käyttäytyminen == Camus cur on luonteeltaan huoleton ja se on helppo kouluttaa. Rotu kuuluu amerikkalaisiin ns. "puuhun ajaviin koiriin" (treeing dogs). Kun riista on paennut puuhun, koira ilmoittaa sen sijainnin metsästäjälle haukkumalla puun juurella. Camus cur ajaa puuhun lähinnä pesukarhua ja oravaa. Se käyttää metsästäessään sekä näkö-, kuulo- että hajuaistia. Oravia metsästettäessä se on suht hiljainen, mutta on äänekkäämpi pesukarhun ja suuremman riistan jäljillä ollessaan. Saarrettuaan riistan puuhun se käyttää raskasta, katkonaista haukkua. == Alkuperä == J. Richard McDuffie kehitti camus curin vuonna 1985 Etelä-Carolinan Aikenissa risteyttämällä keskenään "leopard curia" (amerikanleopardikoira), canadian curia ja "meksikolaista curia". Vuonna 1998 perustettiin Camus Cur Breeders Association. ==Lähteet== Luokka:FCI:n ulkopuoliset rodut Luokka:Cur-rodut Luokka:Yhdysvaltalaiset koirarodut
Luettelo Sveitsin puolueista

Tämä artikkeli on luettelo Sveitsin puolueista. == Nykyiset parlamenttipuolueet == Puolue Politiikka Jäsenet Nimi Lyhenne Puheenjohtaja Asemointi Ideologia Kansallisneuvosto Valtioneuvosto Liittoneuvosto Sveitsin kansanpuolue SVP Marco Chiesa oikeisto kansalliskonservatismi, talousliberalismi, oikeistopopulismi Sveitsin sosiaalidemokraattinen puolue SP Cédric Wermuth Mattea Meyer keskusta-vasemmisto sosiaalidemokratia, demokraattinen sosialismi Sveitsin liberaalipuolue FDP Petra Gössi keskusta-oikeisto liberalismi, liberaalikonservatismi, klassinen liberalismi Sveitsin kristillisdemokraattinen kansanpuolue CVP Gerhard Pfister keskusta, keskusta- oikeisto kristillisdemokratia, arvokonservatismi Sveitsin vihreä puolue GPS Balthasar Glättli keskusta-vasemmisto, vasemmisto vihreä liike, EU-myönteisyys Sveitsin vihreä liberaalipuolue GLP Jürg Grossen keskusta vihreä liberalismi, sosiaaliliberalismi, ympäristönsuojelu Sveitsin evankelinen kansanpuolue EVP Marianne Streiff-Feller keskusta kristillisdemokratia, arvokonservatismi, tilanhoitajaetiikka Sveitsin liittovaltion demokraattinen liitto EDU Hans Moser oikeisto kristillinen oikeisto, oikeistopopulismi, kansalliskonservatismi Sveitsin työväenpuolue PdA Gavriel Pinson vasemmisto kommunismi, marxilaisuus, sosialismi Ticinon liiga LdT Attilio Bignasca oikeisto regionalismi, oikeistopopulismi, euroskeptismi == Lähteet == * Sveitsi
Sveitsin kansallisneuvosto

Kansallisneuvosto (, , , retoromaaniksi:Cussegl naziunal) on Sveitsin liittokokouksen alahuone. Siihen kuuluu kaikkiaan 200 jäsentä. == Lähteet == Luokka:Alahuoneet Luokka:Hallitukset Luokka:Sveitsin politiikka
Sveitsin valtioneuvosto

Sveitsin valtioneuvosto (, , , retoromaaniksi Cussegl dals Stadis) on Sveitsin liittokokouksen ylähuone. Siihen kuuluu kaikkiaan 46 jäsentä. == Lähteet == Luokka:Hallitukset Luokka:Sveitsin politiikka
Khon Kaen (provinssi)

Khon Kaen () on provinssi Isanin alueella Thaimaan koillisosassa. Sen naapuriprovinsseja ovat Nongbua Lamphu, Udon Thani, Kalasin, Maha Sarakham, Buriram, Nakhon Ratchasima, Chaiyaphum, Phetchabun ja Loei. Provinssin pinta- ala on 10 659 km² ja asukasluku 1 802 872 (2019). Alueen hallinnollinen keskus on Khon Kaen. == Aluejako == Provinssi jakautuu 26 piiriin (amphoe), jotka edelleen jakautuvat 198 alapiiriin (tambon) ja 2,139 kylään (muban). #Mueang Khon Kaen #Ban Fang #Phra Yuen #Nong Ruea #Chum Phae #Si Chomphu #Nam Phong #Ubolratana #Kranuan #Ban Phai #Pueai Noi #Phon #Waeng Yai #Waeng Noi #Nong Song Hong #Phu Wiang #Mancha Khiri #Chonnabot #Khao Suan Kwang #Phu Pha Man #Sam Sung #Khok Pho Chai #Nong Na Kham #Ban Haet #Non Sila #Wiang Kao ==Lähteet== == Aiheesta muualla == Luokka:Thaimaan provinssit
Suphanburi

Suphanburi on pieni kaupunki Thaimaassa. Se on Suphanburin provinssin pääkaupunki. Kaupunki sijaitsee noin 101 kilometriä luoteeseen Bangkokista, ja sen läpi virtaa Chao Phraya -joki.รายงานสถิติจำนวนประชากรและบ้าน ประจำปี พ.ศ. 2561 ท้องถิ่นเทศบาลเมืองสุพรรณบุรี ระบบสถิติทางการทะเบียน กรมการปกครอง ==Tunnettuja Suphanburissa asuneita== * Suraphol Sombatcharoen * Aed Carabao * Pumpuang Duangjan == Lähteet == Luokka:Thaimaan kaupungit
Vapaamuurarin hauta (Tampere)

Vapaamuurarin hauta on Hatanpään kartanon pihapiirissä Tampereella sijaitseva iso luonnonkivi. Siihen on hakattu kreikankielinen teksti ”Egno Kyrios tous ontas autou” (suom. ”Herra tuntee omansa”). Kaiverruksen arvellaan olevan peräisin 1700-luvulta kartanoisäntä Hans Henrik Boijen ajoilta ja se on mahdollisesti tehty kuningas Kustaa III:n vierailun aikana vuonna 1775. Boije ja kuningas olivat molemmat vapaamuurareita. Kivi tunnetaan ”Vapaamuurarin haudan” nimellä, vaikka paikalle ei olekaan haudattu ketään. Samaan kiveen liittyy myös E. F. Jahnssonin vuonna 1884 ilmestyneessä historiallisessa romaanissa Hatanpään Heikki ja hänen morsiamensa : kertomus Tuomas piispan ajoilta kerrottu tarina, jonka mukaan Hatanpään isäntänä 1200-luvulla ollut Heikki olisi kuollut kiven luona sodasta palattuaan. Romaanin tapahtumat sijoittuivat toukokuulle 1245, jolloin Pyynikillä vietettiin vuotuista uhrijuhlaa. Vapaamuurarin hauta on Tampereen vanhin julkinen muistomerkki. ==Katso myös== * Vapaamuurarin hauta (Helsinki) == Lähteet == Luokka:Tampereen patsaat ja veistokset Luokka:Tampereen historia Luokka:Hatanpää
Jakobína Sigurðardóttir

Jakobína Sigurðardóttir (1918 Hælavík, Islanti – 1994Jakobína Sigurðardóttir – Minning Fædd 8. júlí 1918 Dáin 29. janúar 1994, Morgonbladid 5.2.1994, viitattu 12.5.2021 ) oli islantilainen kirjailija. Jakobína Sigurðardóttirin esikoisromaani Dægurvísa ilmestyi 1965. Sen tapahtumaympäristö on Reykjavík. Myöhemmissä romaaneissa hän ottaa kantaa yhteiskunnallisiin kysymyksiin. 1968 ilmestynyt Snaran antaa kauhukuvan siitä, kuinka ulkomainen pääoma hallitsee niin politiikkaa kuin talouselämääkin. Lifandi vatnið kritisoi hyvinvointiyhteiskuntaa ja kuvaa työläisten vieraantumista nykyhetkestä ja pakenemista lapsuuden idylliin. Vieraiden valtioiden sotilastukikohdat herättävät myös kysymyksiä. Näytteitä Jakobína Sigurðardóttirin tuotannosta on teoksessa Meren neitoja ja meren miehiä: islantilaista kirjallisuutta viideltä vuosikymmeneltä, Helsinki: BTJ Kirjastopalvelu 2001 ISBN 951-692-486-7 ==Lähteet== ==Aiheesta muualla== * Erik Skyum-Nielsen, Jakobína_Sigurðardóttir, Den store danske Luokka:Islantilaiset kirjailijat Luokka:Vuonna 1918 syntyneet Luokka:Vuonna 1994 kuolleet
Alexander Wilhelm af Heurlin

Alexander Wilhelm af Heurlin (13. heinäkuuta 1866 Kuitia, Parainen – 27. kesäkuuta 1934 Parainen) oli suomalainen maanviljelysneuvos, tilanomistaja ja valtiopäivämies. Af Heurlinin vanhemmat olivat maanviljelysneuvos, valtiopäivämies Wolmar af Heurlin ja Nathalia Adelaide von Wendt ja puoliso Margareta (Maggie) Aminoff.Geni: Wilhelm af Heurlin Viitattu 13.6.2021. Hän kävi Mustialan maanviljelysopiston ja otti 1908 Kuitian kartanon hoitoonsa isänsä kuoleman jälkeen. Af Heurlinilla oli useita luottamustoimia ja hän osallistui aktiivisesti myös Paraisten kunnalliselämään, toimien muun muassa pitkään Paraisten kuntakokouksen esimiehenä ja kunnanvaltuuston puheenjohtajana. Af Heurlin oli aatelissäädyssä edustaja valtiopäivillä 1897, 1899, 1904–1905 ja 1905–1906.Förteckning öfver Finlands till landtdagen i Helsingfors år 1897 församlade Ridderskap och Adel. Protokoll förda hos Finlands Ridderskap och Adel vid Landtdagen 1897. Tredje häftet. Helsingfors: Helsingfors Centraltryckeri, 1897, ss. 1699-1707.Förteckning öfver Finlands till urtima landtdagen i Helsingfors år 1899 församlade Ridderskap och Adel. Protokoll fördt hos Finlands Ridderskap och Adel vid Urtima Landtdagen år 1899. Helsingfors: Helsingfors Centraltryckeri, 1899, ss. 207-215.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. Tilanomistaja, maanviljelysneuvos Håkan af Heurlin oli Alexander Wilhelm af Heurlinin ja Maggie Aminoffin poika. ==Lähteet== Luokka:Maanviljelysneuvokset Luokka:Suomalaiset maanviljelijät Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Paraisten kaupunginvaltuutetut Luokka:Vuonna 1866 syntyneet Luokka:Vuonna 1934 kuolleet
Francis Jammes

Francis Jammes (1868 Tournay, Ranska – 1938 Hasparren, Ranska) oli ranskalainen kirjailija. Häntä on sanottu Ranskan Henry Thoreauksi. Jammes asui kotiseudullaan Ranskan Pyreneillä koko ikänsä. Hänen luontorunoistaan kuvastuu uskonnollisuus. Proosassa hänen aiheitaan ovat maalaiset ja nuoren tytön psykologia. Käsitteellä jammismi viitataan hänen opettavaisten runojensa sulavaan kielenkäyttöön. ==Suomennetut teokset== * Kadonnut lammas, näytelmä, suom. Eino Kaila, Helsinki : Otava 1919. ;RunoFrancis Jammes, Linkki maailman runouteen, runotietokanta, Lahden kaupunginkirjasto. Päivitetty 19.3.2021, viitattu 13.5.2021 * Rukous paratiisiin pääsemiseksi yhtaikaa aasien kanssa, suom. Aale Tynni, teoksissa ** Rakkaudellasi hellytät, toim. Terttu Tupala, Helsinki: Kirjaneliö 1980 ISBN 951-600-519-5 ** Tuhat laulujen vuotta, WSOY 1957, 1974 ISBN 951-0-06216-2, 2004 ISBN 951-0-29121-8 ** Tämän runon haluaisin kuulla 2, toim. Satu Marttila ym., Helsinki: Tammi 1987 ISBN 951-30-6580-4 ==Lähteet== ==Aiheesta muualla== Luokka:Ranskalaiset kirjailijat Luokka:Vuonna 1868 syntyneet Luokka:Vuonna 1938 kuolleet
Karl Johan von Fieandt

Karl Johan von Fieandt (26. tammikuuta 1849 Mikkeli – 5. helmikuuta 1925 Hämeenlinna) oli suomalainen piirilääkäri ja professori.Ylioppilasmatrikkeli 1853–1899 : Karl Johan von FieandtProf. Karl-von Fieandt, Uusi Suomi, 06.02.1925, nro 30, s. 5, Kansalliskirjaston digitaaliset aineistot Karl Johan von Fieandtin vanhemmat olivat lääninkamreeri, kamarineuvos Karl Fredrik von Fieandt (1817–1895) ja Sofia Fredrika Poppius. Hän pääsi ylioppilaaksi 1865 Porvoon kymnaasista ja valmistui Helsingin yliopistosta filosofian kandidaatiksi ja maisteriksi 1869, lääketieteen kandidaatiksi 1872 ja lääketieteen lisensiaatiksi 1875.Yrjö Kotivuori, Ylioppilasmatrikkeli 1640–1852: Karl Fredrik von Fieandt. Verkkojulkaisu 2005. Luettu 13.5.2021 Von Fieandt oli piirilääkärinä Pielisjärvellä 1876–1879, linna- ja lasareettilääkärinä Oulussa 1879–1897 ja piirilääkärinä Hämeenlinnassa 1897–1913. Hän sai professorin arvon 1913. Karl Johan von Fieandt oli Hämeenlinnan Suomalaisen seuran puheenjohtajana ja Suomalaisen puolueen piirivaltuuskunnan rahastonhoitajana sekä oli mukana Hämeenlinnan Suomalaisen Säästöpankin toiminnassa. Hän oli myös Hämeenlinnan kaupunginvaltuuston jäsenenä. Karl Johan von Fieandt oli naimisissa 1875–1916 Eva Maria von Essenin (k. 1916) kanssa. Heidän poikansa oli korva-, nenä- ja kurkkutautien erikoislääkäri Halvar von Fieandt.Ylioppilasmatrikkeli 1853–1899: Halvar von Fieandt Karl Johan von Fieandtin veli oli virka- ja valtiopäivämies Bror Albert von Fieandt.Ylioppilasmatrikkeli 1853–1899: Von Fieandt Bror Albert Viitattu 5.7.2021. Hänen velipuolensa oli hammaslääkäri, valtiopäivämies Arvid Harald von Fieandt.Ylioppilasmatrikkeli 1853–1899: Von Fieandt Arvid Harald Viitattu 31.5.2021. == Lähteet == Luokka:Suomalaiset lääkärit Luokka:Suomalaiset aateliset Luokka:Suomalaiset professorin arvonimen saaneet Luokka:Hämeenlinnan kaupunginvaltuutetut Luokka:Vuonna 1849 syntyneet Luokka:Vuonna 1925 kuolleet
Nils Adolf Lindsay von Julin

Nils Adolf Lindsay von Julin (22. joulukuuta 1876 Fiskari – 24. marraskuuta 1946 Fiskari) oli suomalainen konsuli, apteekkari ja liike- ja valtiopäivämies. Von Julinin vanhemmat olivat Emil Lindsay von Julin and Hildur Arnoldina Fredrika Wilhelmina Kistner ja puoliso Elisabeth Schweizer.Geni: Adolf von Julin Viitattu 13.5.2021. Von Julin suoritti provisoritutkinnon 1905 ja oli Hangon apteekin omistaja 1905–1911, kunnes hankki Hangossa osake-enemmistön keksitehtaasta. Myytyään osakkeensa 1919 von Julin muutti Helsinkiin, toimien siellä teräsalan yhtiön toimitusjohtajana. Hangossa hän silti omisti yhä muun muassa Bellevue-nimisen kesähotellin. Von Julin oli aatelissäädyssä edustaja valtiopäivillä 1904–1905 ja 1905–1906.Förteckning öfver Finlands till landtdagen i Helsingfors år 1904–1905 församlade Ridderskap och Adel. Protokoll förda hos Finlands Ridderskap och Adel vid Landtdagen år 1904–1905. Andra häftet. Helsingfors: Helsingfors Centraltryckeri, 1905, ss. 795-804.Förteckning öfver Finlands till urtima landtdagen i Helsingfors år 1905–1906 församlade Ridderskap och Adel. Protokoll förda hos Finlands Ridderskap och Adel vid Landtdagen år 1905–1906. Andra häftet. Helsingfors: Helsingfors Centraltryckeri, 1907, ss. 945-954. ==Lähteet== Luokka:Suomalaiset apteekkarit Luokka:Suomalaiset liikemiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1876 syntyneet Luokka:Vuonna 1946 kuolleet